25. september 2019

Mazda afslører sin første serieproducerede elbil på

Tokyo Motor Show

**HIROSHIMA, Japan -** Mazda Motor Corporation har valgt dette års Tokyo Motor Show til verdenspremieren på mærkets første serieproducerede elbil.

Elbilen fra Mazda bliver en helt ny og selvstændig model i en ny generation af bilmodeller, der i forvejen tæller Mazda3 og Mazda CX-30. Den er udviklet med udgangspunkt i Mazdas filosofi om at sætte mennesket i centrum og om at tilbyde en både ubesværet og involverende køreoplevelse.

Tokyo Motor Show åbner for pressen den 23. oktober, hvor Mazda holder sin pressekonference kl. 11:20. Udstillingen er åben for publikum fra den 25. oktober til og med den 4. november.

Følg med på Mazdas 2019 Tokyo Motor Show website:

<https://www.mazda.co.jp/experience/tokyomotorshow2019/en/>

